Ministar zdravstva maloprije je reporterki koja ga je pitala je li primjereno da ljudi masovno stoje ispred bolnica i mole protiv pobačaja, mrtvo hladno poručio: “I vi molite malo”.

Reporterka N1 televizije Kujundžića je nakratko ulovila dok je ulazio u automobil, zamolivši ga da komentira još jedan početak molitvene akcije Inicijative 40 dana za život.

‘Molite malo, molim’

Na to je ministar odgovorio: “Neka ljudi mole, molitva nikome neće naškoditi”. Ostatak razgovora tekao je ovako:

Novinarka: “Je li primjereno moliti ispred bolnica?”

Ministar: “Samo neka ne ometaju pacijente, ni….”

Novinarka: “Prošle godine rekli ste da se može moliti i na polju?

Ministar: “Je, i vi bi…, molite malo, molim”, rekao je ministar pa ušao u automobil.